《寄琼阳学博苕陵从父》
明代·何其厚

年来归计已成空，云树千山路转穷。自拟朋簪联柱下，谁怜敌转寓舟中。

登楼漫起王生兴，挂剑难追季子风。堪笑为郎留滞客，无缘飞奋出江东。

作者简介：何其厚，字应坤。南海人。明世宗嘉靖十九年（一五四○）举人。初授南京刑部司务，寻进户部郎中。以忤同官归。清温汝能《粤东诗海》卷二四、清吴道镕《广东文徵作者考》卷三有传。